section_heading: Umjetnička akademija (Zagreb – Pariz)
paragraph_text: Nakon završena dva semestra dobiva stipendiju za nastavak kiparskog školovanja u École nationale supérieure des beaux-arts u Parizu za školsku godinu 1930./1931. gdje se upisuje u kiparski atelijer profesora Jeana Bouchera. Na popisu stranih učenika na akademiji zabilježen je kao jedini jugoslavenski student. Boucher ga je osobito cijenio te ga je pozvao da se i sljedeće godine vrati u njegov kiparski atelijer no Švagel-Lešić nije dobio stipendiju za sljedeću godinu u Parizu te je svoje kiparsko školovanje nastavio na Umjetničkoj akademiji u Zagrebu.